Oostnedderdüütsch
Oostnedderdüütsch is de Naam för de nedderdüütschen Dialekten, wat de Lüüd in Mekelnborg, Vörpommern un Brannenborg snackt. Vör 1945 behören dorto ok de Dialekten vun Hinnerpommern, Westpreußen un Oostpreußen. Oostnedderdüütsch un Neddersassisch tosamen warrt Plattdüütsch nöömt.

Oostnedderdüütsch sünd all de Dialekten, de in't sogenannte Neusiedelland oosten de Elv spraken warrt oder worrn, to'n Bispeel in Wagrien, Mekelnborg, Vörpommern, Brannenborg un fröher in Pommern un Oostpreußen.
Kennteken vun't Oostnedderdüütsche is de Verb-Endung in de drütte Person Mehrtall -en sttats -t in't Altsiedelgebiet (Neddersassen, Westfalen), also wi maken staats wi maakt anlehnt an't Middelnedderdüütsche vun de Hanse.

Dat Oostnedderdüütsche hett en grootrüümigere Dialektgliederung als dat Westnedderdüütsche. De Spraak is en Utglieksmundoort in de Siedler ut verschedene Rebeden (Flannern, Westfalen, Neddersassen etc.) ehr Spraak inbrocht hebbt un sik so allgemeen över Dialektgrenzen verständliche Wöör dörsett hebbt.

Dialekten 

 Mekelnborg-Vörpommersch Platt
 Mekelnbörger Platt
 Vörpommersch Platt
 Rügener Platt
 Mittelpommersch
 Ostpommersch
 Pomerano
 Mark-Brannenborger Platt
 Niederpreußisch
 Samländsch (West- un Oostsamländsch) 
 Mundart vun dat Oostrebeet
 Natangen-Bartensch
 West- un Oostkäslausch
 Mundart vun de Frische Nehrung
 Mundart vun de Danziger Nehrung
 Platt vun de Danziger Hööch un vun de Weichselmünn
 Plautdietsch

Spraakvarietät
Plattdüütsch